Onsdag formiddag blev der anmeldt en naturbrand ved Rødhus. Der er beredskab fra Løkken, Brovst, Aabybro og Thisted kaldt til stedet for at deltage i slukningsarbejdet, og Flyvestation Aalborg bliver tilkaldt med sine store slukningskøretøjer. Det er endnu uvist, hvad der startede branden. Over middag advarede Nordjyllands Politi på Twitter om, at branden på Bratbjergvej var ude af kontrol og opfordrede folk til at holde sig væk fra området. Blæsten gjorde slukningsarbejdet besværligt, men ved 14.30-tiden kom slukningen under kontrol, og beredskabet gik i gang med efterslukningen. Ca. 35 hektar lyng er brændt af.

Opsummering:
Naturbrand ved Tranum Klitplantage er ved at komme under kontrol.